ایقور یوقنیویچ تام
ایقور یوگنیویچ تام (روس. И́ropb EBréHbeBич TaMM) (دوغوم. 8 ژوئیه 1895، ولادیووْستوک، روسیه ایمپراتورلوغو - اؤلوم. 12 آوریل 1971، موسکو، شوروی) — روسیهلی فیزیکچی و بیلیم آدامیدیر. 1958جی ایلده سوئدین نوبل وقفی قۇرومو طرفیندن وئریلن فیزیک نوبل اؤدولونه لاییق گؤرونموشدور.
یاشاییشی[دَییشدیر]
او، آلمان کؤکنلی موهندیس یوگنی تامین اوغلو اولاراق دونیایا گلیب. اونون 3 یاشی اولاندا عاییلهسی اوکراینا کؤچوب. اورتا مکتبی یلیساوتقراددا (ایندیکی کیروووقراد) بیتیریب. بیلیمیوردو تحصیلینه 1913-جو ایلده ادینبورق بیلیمیوردوندا باشلاسا دا، داها سونرا موسکو بیلیمیودونونون فیزیک-ریاضیات فاکولتهسینه کئچدی. 1918-جی ایلده بیلیمیوردونو فیزیک ایختیصاصی اوزره بیتیرمیشدیر.
قیسا مودتده سیاستله مشغول اولدو و منشویک پارتیاسیندان سووئتلرین 1-جی قورولتایینین نومایندهسی اولدو. داها سونرا آکادمیک چالیشمایا اوستونلوک وئردی. 1919-1922-جی ایللرده سیمفروپول و اودسا بیلیمیوردولاریندا درس دئمیشدیر.
1922-جی ایلدن (ایکی قیسا فاصیله ایله) موسکواد ایشلهییر. موسکو دؤولت بیلیمیوردونون فیزیکافاکولتهسینین دوچنتی و پروفسورو اولدو. بیلیمیوردوندا اوخوماقلا یاناشی، 1934-جو ایلدن شوروی علملر آکادمیسینین فیزیک اینستیتوتوندا دا ایشلهمگه باشلاییب.
1939-جو ایلده قارداشی حبس اولونارکن، یاخین دوستونون حبس اولوناراق گولللندیگی چتین بیر دؤور کئچیردی. آما ساواش ایللرینده او، حاکیمیت قارشیسیندا یئنیدن نوفوذ قازاندی کی، ساواشدان سونرا 1946-جی ایلده ایستالین اؤدولونه لاییق گؤرولدو. 1953-جو ایلده شوروی علملر آکادمیسینین حقیقی عوضوو سئچیلدی و ایکینجی دفعه ایستالینین اؤزوندن ایستالین اؤدولو آلدی.
تام 12 آوریل 1971-جی ایلده وفات ائتدی و نووودئویچی قبیریستانلیغیندا دفن ائدیلدی.
تحصیلات[دَییشدیر]
باشاری یوْلو و آراشدیرمالاری[دَییشدیر]
سئچیلمیش مقاله لری[دَییشدیر]
اؤدوللری[دَییشدیر]
- ایستالين اؤدولو (1946)
- ایستالين اؤدولو (1953)
- سوسياليست امک قهرمانی نيشانی (1953)
- نوبل فيزيک اؤدولو (1958)
- لوْموْنوْسوْف قیزیل مدالی (1967)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab